CELEX: 52001PC0329
Language: fi
Date: 2001-06-19
Title: Ehdotus neuvoston päätös yhteisön tuen kokonaismäärästä klassisen sikaruton hävittämiseksi Alankomaista vuonna 1998

Avis juridique important

|

52001PC0329

Ehdotus Neuvoston Päätös yhteisön tuen kokonaismäärästä klassisen sikaruton hävittämiseksi Alankomaista vuonna 1998  /* KOM/2001/0329 lopull. */  

Ehdotus NEUVOSTON PÄÄTÖS yhteisön tuen kokonaismäärästä klassisen sikaruton hävittämiseksi Alankomaista vuonna 1998(komission esittämä)PERUSTELUTTietyistä eläinlääkintäalan kustannuksista tehdyn neuvoston päätöksen 90/424/ETY 3 artiklassa säädetään tiettyjen eläintautien hävittämiseksi, klassinen sikarutto mukaan luettuna, myönnettävästä yhteisön taloudellisesta tuesta.Alankomaihin levisi vuosina 1997 ja 1998 vakava klassinen sikarutto -epidemia. Komissio teki kyseisen epidemian vuoksi päätöksen 2000/362/EY, jossa säädettiin yhteensä 109 miljoonan euron suuruisesta taloudellisesta tuesta vuonna 1997 ilmenneiden tautiesiintymien hävittämisestä aiheutuneisiin menoihin.Päätöksessä 2000/362/EY säädetään kuitenkin tukikelpoisiin menoihin sovellettavasta 25 prosentin suuruisesta rahoitusoikaisusta, jota sovellettiin Alankomaiden toteuttamissa täytäntöönpano- ja hävittämistoimenpiteissä havaittujen teknisten ja hallinnollisten puutteiden vuoksi.Menot kasvoivat epidemian aikana merkittävästi erityisesti eräiden, komissiolle ilmoittamatta jätettyjen epäonnistuneiden teknisten valintojen johdosta. Alankomaiden parlamentille maatalousministerin pyynnöstä esitetyn, Wageningenin yliopistossa laaditun tutkimuksen mukaan klassisesta sikarutosta aiheutuneet kustannukset olisivat olleet 50 prosenttia pienemmät, jos tiettyjä torjuntatoimenpiteitä olisi sovellettu asianmukaisesti.Tämän lisäksi havaittiin useita hallinnollisia väärinkäytöksiä, kuten siankasvattajille maksettujen korvausten järjestelmällinen ja merkittävä yliarviointi (arvioitu keskimäärin 20 prosentiksi), samasta eläimestä maksetut päällekkäiset tuet yms.Lisäksi Alankomaat haki yhteisön tukea päätöksen 90/424/ETY soveltamisalan ulkopuolisille menolajeille, jotka olivat aiheutuneet erityisesti terveiden sikojen teurastuksista tai hallinnosta (palkat, vuokrat, turvallisuus, tietokoneet yms.).Muiden jäsenvaltioiden osalta aiempien epidemioiden yhteydessä omaksutun lähestymistavan mukaisesti menoja, jotka eivät nimenomaisesti kuulu lainsäädännön soveltamisalaan, ei ole korvattu, koska tälle korvaamiselle ei ole olemassa oikeudellisia perusteita.Päätöstä 2000/362/EY tehdessään komissio otti huomioon useista komission yksiköiden tekemistä tarkastuksista, varainhoidon valvonta mukaan luettuna, saadut tulokset sekä klassista sikaruttoa koskevan tilintarkastustuomioistuimen kertomuksen (erityiskertomus nro 1/2000). Tilintarkastustuomioistuimen huomiot ja päätelmät tukivat komission tekemiä havaintoja ja sen vahvistamaa kantaa.Alankomaat toimittivat komissiolle lisähakemuksen, joka koskee vuonna 1998 ilmenneiden klassisen sikaruton tautiesiintymien hävittämisestä aiheutuneita menoja.Komission yksiköt tekivät tämän jälkeen lisätarkastuksia varmistaakseen, että päätöksessä 90/424/ETY vahvistettuja yhteisön osarahoitusta koskevia edellytyksiä on noudatettu. Näillä tarkastuksilla vahvistettiin vuoden 1997 tautitapauksia koskevien tarkastusten yhteydessä tehdyt havainnot.Pysyvälle eläinlääkintäkomitealle toimitettiin 4. huhtikuuta 2001 komission päätösluonnos, jonka tarkoituksena on varmistaa, että Alankomaille myönnetään taloudellista tukea vuonna 1998 havaittuihin klassisen sikaruton tautitapauksiin liittyviä menoja varten.Komitea ei antanut lausuntoa komission sille toimittamasta luonnoksesta (Alankomaat ja Espanja äänestivät sitä vastaan, Yhdistynyt kuningaskunta, Ruotsi ja Portugali äänestivät sen hyväksymisen puolesta ja muut jäsenvaltiot pidättyivät äänestyksestä).Tämä ehdotus lähetetään neuvostolle sääntelykomiteamenettelyjen mukaisesti (menettely IIIb).Kuten päätöksessä 2000/362/EY, tässä ehdotuksessa evätään taloudellinen tuki muiden kuin päätöksen 90/424/ETY soveltamisalaan nimenomaisesti kuuluvien menojen osalta, ja siinä säädetään tukikelpoisiin menoihin sovellettavasta 25 prosentin suuruisesta vähennyksestä, jolla vahvistetaan Alankomaissa vuonna 1997 havaituista tautitapauksista aiheutuneiden menojen korvaamista koskeva kanta.Alankomaille korvataan yhteensä 6 277 156 euroa haetusta 14 311 725 euron määrästä.Ehdotus NEUVOSTON PÄÄTÖS yhteisön tuen kokonaismäärästä klassisen sikaruton hävittämiseksi Alankomaista vuonna 1998EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY [1], sellaisena kuin se on viimeksi muutettuna neuvoston päätöksellä 2000/12/EY [2], ja erityisesti sen 3 artiklan 3 ja 5 kohdan,[1]  EYVL L 224, 18.8.1990, s. 19.[2]  EYVL L 3, 6.1.2001, s. 27.ottaa huomioon komission ehdotuksen,sekä katsoo seuraavaa:(1) Alankomaihin levisi vuosina 1997 ja 1998 klassinen sikarutto -epidemia. Tämän taudin ilmeneminen aiheuttaa vakavan vaaran yhteisön sikakarjalle. Yhteisö voi osallistua jäsenvaltiolle aiheutuvien menojen rahoitukseen edistääkseen taudin nopeaa hävittämistä.(2) Vuonna 1997 esiintyneiden klassisen sikaruton taudinpurkausten vuoksi komissio teki päätöksen 2000/362/EY [3] yhteisön taloudellisen tuen kokonaismäärästä klassisen sikaruton hävittämiseksi Alankomaista vuonna 1997. Päätöksessä säädettiin yhteensä 109 937 795 euron maksamisesta.[3]  EYVL L 129, 30.5.2000, s. 33.(3) Alankomaat teki 10 päivänä syyskuuta 1999 korvaushakemuksen kaikista sen alueella vuonna 1998 klassisen sikaruton taudinpurkausten osalta aiheutuneista menoista. Komission pyynnöstä Alankomaat toimitti asiasta lisätietoja 6 päivänä joulukuuta 1999, 7 päivänä helmikuuta 2000 ja 21 päivänä huhtikuuta 2000.(4) Komissio on varmistanut, että kaikkia eläinlääkintää koskevia yhteisön oikeudellisia säännöksiä on sovellettu sekä yhteisön taloudellisen tuen ehtoja on noudatettu.(5) Näiden tarkastusten tuloksena kaikkia esitettyjä menoja ei voida hyväksyä tukikelpoisiksi, mikä vahvistetaan myös klassista sikaruttoa koskevassa tilintarkastustuomioistuimen erityiskertomuksessa [4] sekä päätöksessä 2000/362/EY.[4]  EYVL C 85, 23.3.2000, s. 1.(6) Komission huomautukset Alankomaiden tekemästä hakemuksesta ilmoitettiin virallisesti Alankomaiden viranomaisille 11 päivänä joulukuuta 2000.(7) Näin ollen on vahvistettava yhteisön tuen kokonaismäärä menoille, jotka liittyvät klassisen sikaruton taudinpurkauksiin Alankomaissa vuonna 1998.(8) Neuvoston asetuksen (EY) N:o 1258/1999 [5] 3 artiklan 2 kohdassa säädetään, että yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan Euroopan maatalouden ohjaus- ja tukirahaston tukiosastosta. Rahoitusvalvontaan sovelletaan neuvoston asetuksen (EY) N:o 1258/1999 8 ja 9 artiklaa.[5]  EYVL L 160, 26.6.1999, s. 103.(9) Pysyvä eläinlääkintäkomitea ei ole antanut myönteistä lausuntoa,ON TEHNYT TÄMÄN PÄÄTÖKSEN:1 artiklaKlassisen sikaruton hävittämiseksi Alankomaista vuonna 1998 toteutettuihin toimenpiteisiin myönnettävän yhteisön taloudellisen tuen kokonaismääräksi vahvistetaan 6 277 156 euroa.2 artiklaEdellä 1 artiklassa tarkoitettu määrä maksetaan tämän päätöksen hyväksymisen jälkeen.3 artiklaTämä päätös on osoitettu Alankomaiden kuningaskunnalle.Tehty BrysselissäNeuvoston puolestaPuheenjohtaja